  Анжелика Тихонова корреспондент Дэри ёросысь Люкшудья гуртын «Кышкыттэм ӟечлыко сюресъёс» йӧскалык ӵектос улсын мерлыко ужъюртъёс дорозь сюресэз тупатъязы. Со сярысь элькун тӧролэн но кивалтэтлэн пресс-службазы ивортӥз. Сюресчиос Вокзальной урамысь сюресэз лэсьтӥзы. Тупатъям люкетэзлэн кузьдалаез оглом 1,6 иськем луиз Сюрес вылэ кык сӥен асфальтобетон вӧлдӥзы, куд-ог интыосысьтыз инъетсэ воштӥзы. Со сяна, сюрес дуръёсты тупатъязы. Азьланяз сюрес пусъёс пуктылозы на. Пусъём, урамын валтӥсь мерлыко ужъюртъёс интыяськемын – фельдшер-акушер пункт, покчи классъёслы школа, нылпи сад. Отын ик «Демография» йӧскалык ӵектос улсын 80 интылы ясли пуктон ужъёс йылпумъясько. Та дырлы йӧскалык ӵектосъя ужъёсты 59 сюресъёс вылын йылпумъязы ни. Ар пумозь оглом 111 сюрес люкетъёсты (139 иськемлэсь трос) выльдозы. Тодэ вайытом, Удмуртиын ветлыны луонтэм сюресъёсты тупатъянъя 2021-тӥ арлы ужпумез йылпумъязы ни.  Тегъёс: Удмуртия сюресъёс Дэри тупатъянужъёс  